Delegering af beslutningskompetence vedrørende valgfag i Folkeskolen 
Sagsfremstilling 
23.    Delegering af beslutningskompetence vedrørende valgfag i Folkeskolen  
                                                                                                                        Åbent 
Sagsnr.: 326-2014-102487     J.nr.: 17.01.15            Leonora Andreasen.: 326-2014-181907 
  
[adresse] 
I forbindelse med folkeskolereformen indføres valgfag fra 7. klassetrin således, at der er valgfag i 7. - 9. klasse. 
Tidligere har valgfag været tilbudt i 8. - 9. klasse. 
  
Det gøres obligatorisk, at eleverne skal vælge mindst ét valgfag. I forbindelse med folkeskolereformen er der åbnet 
for, at skolerne kan arbejde med andre valgfag end dem, der er nævnt i Folkeskoleloven for at understøtte reformens 
intentioner om en varieret og anderledes skoledag. 
  
Ifølge aftalen om et fagligt løft af folkeskolen kan kommunalbestyrelser godkende, at der tilbydes undervisning i 
valgfag, der ligger ud over valgfagene i valgfagsrækken, og som ikke nødvendigvis er praktisk eller kunstnerisk 
betonede fag.  
  
Dermed kan elever få alternative valgfag som for eksempel astronomi, metal/teknologi-værksted, udformning af 
hjemmesider eller andre lokalt tilpassede valgfag. 
  
Det er en udvidelse af de eksisterende muligheder for de praktisk og kunstnerisk betonede fag. 
Den hidtidige valgfagsrække har bestået af fransk, tekstbehandling, teknologi, medier, billedkunst, fotolære, 
filmkundskab, drama, musik, håndarbejde, sløjd, hjemkundskab, motorlære samt andre værkstedsfag og 
arbejdskendskab jf. Folkeskoleloven af 27. maj 2013. 
  
Ifølge Undervisningsministeriet skal der formuleres et fagformål for valgfaget. Formålet skal tage udgangspunkt i tre 
spørgsmål:  
  
1) Hvad skal eleverne lære i faget, og hvilke kompetencer, færdigheder og viden skal  
eleven opnå? 
  
2) Hvordan skal eleverne opnå de givne kompetencer, færdigheder og viden, og hvilken  
arbejdsmåde eller metode skal eleven stifte bekendtskab med? 
  
3) Hvorfor skal eleverne opnå de givne kompetencer, færdigheder og viden, og hvilken overordnet ramme skal faget 
ses i?  
  
Fagformålet formuleres, så det er i tråd med læringsmålstænkningen i de nye Fælles Mål for skolens fag. 
Fagformålet skal beskrive, hvad valgfaget skal lede frem mod, og hvordan eleven udvikler kompetencer indenfor 
faget. 
  
Valgfagene skal stadig leve op til lovens intentioner om fagligt indhold og læring. 
  
Det foreslås, at Kommunalbestyrelsen delegerer godkendelse af nye valgfag, herunder valgfag som forløb på op til 
tre år, til skolerne. 
  
Skolerne sørger for at formulere fagformålene for valgfagene, såfremt de beslutter at tilbyde andre valgfag. Skolerne 
indsender fagformålene til Fagcenter Småbørn og Undervisning, som sørger for en registrering af antal skoler, der 
arbejder med valgfag, der ligger ud over de fag, som er beskrevet i Folkeskoleloven. 
De skoler, der benytter sig af muligheden fremsender en evaluering af de nye valgfag til Kommunalbestyrelsen i 
december 2016. Det skal bemærkes, at delegering ikke kan ske via fagudvalg. 
  
BEHANDLING 
Direktionen, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Fagcenter for Småbørn og Undervisning indstiller, at godkendelse af valgfagene delegeres til folkeskolernes ledelse 
for perioden 1. august 2014 - 31. juli 2016 med evaluering af valgfagsforsøgene i december 2016. 
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 5. august 2014: 
Direktionen vedtog at anbefale fagchefens indstilling. 
Børn- og Familieudvalgets møde den 13. august 2014: 
Udvalget vedtog at følge Fagcenterchefens indstilling om delegation af valgfag til skolens ledelse og tilkendegav, at 
det skal ske i samarbeje med skolebetyrelsen. 
Økonomiudvalgets møde den 20. august 2014: 
Økonomiudvalget vedtog at anbefale Børn- og Familieudvalgets indstilling. 
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
